**E L Ő T E R J E S Z T É S**

**Szombathely Megyei Jogú Város Közgyűlése Kulturális, Oktatási és Civil Bizottsága**

**2025. április 29-i ülésére**

**ELŐTERJESZTÉS**

**Javaslat a Szombathely Megyei Jogú Város Önkormányzata által fenntartott óvodák éves intézményi továbbképzési programjai jóváhagyására**

A pedagógus-továbbképzés rendszeréről szóló 419/2024. (XII. 23.) Korm. rendelet alapján az óvoda igazgatóknak a szakmai munkaközösség részvételével április 30-ig kell kidolgoznia a pedagógus-továbbképzési intézményi programot a 2025/2026-os nevelési évre vonatkozóan.

A pedagógusok, a pedagógus-továbbképzést a köznevelési intézmény igazgatója által kijelölt tartalmi megújító képzések, valamint a pedagógus által választható képzés elvégzésével teljesítik.

A nemzeti köznevelésről szóló 2011. évi CXC. törvény 83. § (2) bekezdés g) pontja értelmében az elkészített éves intézményi programot az igazgatónak 2025. április 30. előtt el kell küldenie a fenntartójának jóváhagyásra, és a fenntartó által elfogadott intézményi programot április 30-ig le kell zárniuk.

Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 52.§ (2) bekezdés 18. pontjában az óvodai továbbképzési programok jóváhagyását a Kulturális, Oktatási és Civil Bizottság hatáskörébe utalta.

Az óvodaigazgatók által elkészített továbbképzési intézményi programok az előterjesztés mellékletét képezik.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2025. április „ ”

**/: Dr. László Győző :/**

**HATÁROZATI JAVASLAT**

**……../2025. (IV.29.) KOCB. számú határozat**

A Kulturális, Oktatási és Civil Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 52. § (2) bekezdés 18. pontjában kapott felhatalmazás alapján a Szombathely Megyei Jogú Város Önkormányzata által fenntartott óvodák éves intézményi továbbképzési programjait a 2025/2026-os nevelési évre vonatkozóan az előterjesztés melléklete szerinti tartalommal jóváhagyja.

**Felelős:** Putz Attila a Bizottság elnöke

Dr. László Győző alpolgármester

/ a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** azonnal